Dezastrul umanitar din zona palestiniană continuă. Trupele lui Benjamin Netanyahu au bombardat duminică, 19 mai, o tabără de refugiați din Fâșia Gaza. Astfel, cel puțin 31 de persoane au fost ucise.
Atacul a venit la doar o zi după ce alți 64 de palestinieni au fost uciși în atacuri aeriene și terestre. Bombardamentul de duminică a vizat o casă din tabăra de refugiați Nuseirat, unde salvatorii continuă să caute persoane dispărute. Potrivit personalului implicat în acțiunea se salvare, multe alte victime ar putea fi prinse sub dărâmături, potrivit AlJazeera.
An Israeli strike targeting a house in Nuseirat refugee camp has killed at least 31 people a day after at least 64 Palestinians were killed in intensified Israeli air and ground attacks across Gaza. https://t.co/nkat6B72wl
— Emanuel Quashie (@emanuel_quashie) May 19, 2024
În doar ultima săptămână, în jur de 1 milion de cetățeni au fost forțați să părăsească locuințele. Guvernul Netanyahu continuă să desfășoară atacuri agresive în teritoriul marcat de sărăcie și excluziune.
De la începutul conflictului, din data de 7 octombrie, peste 35.386 de palestinieni au fost uciși și 79.366 au fost răniți în atacurile israeliene. În Israel, numărul deceselor cauzate de atacul Hamas este de 1.139, plus zeci de persoane încă ținute captive.
În ciuda avertismentelor americane și a ONU, Benjamin Netanyahu nu pare că vrea să oprească măcelul. Astfel, inclusiv la nivel intern, în Israel, au apărut tensiuni. Benny Gantz, membru al cabinetului de război, a amenințat că va demisiona dacă premierul Benjamin Netanyahu nu va prezenta un plan concret post-război pentru Gaza, până la data de 8 iunie.